**2024. ÉVI BESZÁMOLÓ KÖZMŰVELŐDÉSI TEVÉKENYSÉGRŐL**

Közösségi színterünk 2024-ben a közművelődési rendeletben rögzített a) alapszolgáltatást biztosította. Az energiaválság ebben az évben szerencsére nem hatott ki a színtér nyitvatartási idejére, némi változtatás megtartásával a meghatározott módon üzemelt a közösségi színtér. A kultúraközvetítés lehetőségeit a megszokott formában sikerült megvalósítani a településen. A közösségi programok rendjét, módszereit ezek alapján lehetett folytatni, továbbra is lehetőség nyílott a település kulturális életének fellendítésére.

**a) Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása**

A művelődő közösségek a művelődési, érdeklődési kör és az önképző, társas tevékenység szerint elkülönülő lakossági csoportok.

Ezen művelődő közösségek 2024-ban is folytatták munkájukat továbbra is az új időpontban. A testület döntése szerint a próbák keddenként lettek megtartva 2022. november 01-től a megemelkedett energia árakra való tekintettel.

A következő művelődő közösségek, csoportok használják heti rendszerességgel a közösségi színtér termeit:

*Vilonyai Népdalkör*

*Vilonyai Hímző-és Horgoló kör*

*Kid Rock and Roll SE tánccsoport*

A csoportok nagyon fontos szerepet töltenek be a település életében, szerepelnek a különböző helyi rendezvényeken. Törekszünk arra, hogy számukra rendszeres bemutatkozási lehetőséget biztosítsunk.

***2024-ben a következő alkalmak, programok kerültek megrendezésre***

***JANUÁR***

*-06.: Vízkereszt*

*A településen kihelyezett adventi/karácsonyi dekorációk, kültéri díszek eltávolítása.*

*-22.: Magyar Kultúra Napja*

*-27.: Vilonyai Sportnap*

***FEBRUÁR***

*-5.: Gyermekfarsang*

*Gyermekfarsangi kézműves foglalkozás a közösségi színtérben. (KSZR program)*

*-8.: Torkos csütörtök*

*-11-18.: Házasság Hete*

*Gyermek rajzpályázat – Gyermek szemmel a házasság címmel*

*-14.: Valentin nap*

*Az ünnephez kapcsolódó kérdésekből játék összeállítása a helyi lakosok részére.*

*-17.: Téltemető és kiszebáb égetése*

*Télűző ünnepség a Séd Parkban, farsangi fánk verseny*

*-24.: Jótékonysági Farsangi Retro Buli*

***MÁRCIUS***

*-8.: Nőnap*

*Nőnapi műsor (amelyet a település férfi tagjaiból álló Vilonyai Színkör ad elő) valamint az esti nőnapi bál.*

*-15.: Az 1848- as szabadságharc és forradalom ünnepe*

*Nemzeti ünnepünkön a helyi civil szervezetek és művelődő közösségek előadásai által megemlékezés.*

*-22.: Víz világnapja*

*-23.: Bódi Mária Magdolna zarándokút*

*-31.: Húsvét*

*Tojásfa feldíszítése a Platán parkban. Állatsimogató (nyuszik) kihelyezése arra a napra a gyerekek örömére. (03.30.)*

***ÁPRILIS***

*-02.: Autizmus Világnapja*

*-10.: Nemzeti Rákellenes Nap*

*-11.: A magyar költészet napja*

*Költészet napi verselős délután a közösségi színtérben.(04.10. szerda)*

*-23.: A Föld napja*

*Szemétszüret lebonyolítása a településen és annak határában. (04.27.)*

*-22.: Tavaszváró és Anyák napi kézműves*

***MÁJUS***

*-01.: A munka ünnepe*

*Reggel zenés ébresztő, délelőtt folyamán a közösségi színtér udvarán májusfa állítása.*

*Mini focitorna*

*-04.: Dalostalálkozó*

*-05.: Anyák Napja*

*-06.: A magyar sport napja*

*Sportnap a lakosság részére a közösségi színtérben vagy jó idő esetén a szabadtéri helyeken (Séd park), ahol különböző sportágakban( asztalitenisz, darts, csocsó, sakk, szabadtéren: foci, kosárlabda) próbálhatják ki magukat a résztvevők. (05.11.)*

*-10.: Madarak és fák napja*

*Az ünnephez kapcsolódó kérdésekből játék összeállítása a helyi lakosok részére.*

*Túra a helyi lakosok részére összekapcsolva a sportnappal (05.11)*

*-25.: Gyermeknap*

*Gyermekek részére hétpróba mese vetélkedő, kézműves foglalkozás a SÉD-PARK-ban (KSZR program)*

*Májusfa kitáncolása*

*Mini Focitorna*

*-26.: Nemzeti összetartozás napja*

***JÚNIUS***

*-04.: A nemzeti összetartozás napja*

*Emlékünnep a vilonyai református templomban és koszorúzási ceremónia a templomkertben felállított kopjafánál.*

*-06.: Baleset megelőzési előadás*

*-11.: Zoboraljáról érkező vendégek fogadása*

*-15.: SÉD PARTY*

*Falunap*

*Első szabadtéri ping-pong és sakk verseny*

*Főzőverseny*

*22-23.: A múzeumok éjszakája/ Szent Iván éj*

*Kiállítás a helyi művelődő közösségek alkotásaiból, műveiből. Esti órákban tábortűz.*

***JÚLIUS***

*-01.: A magyar egészségügy napja*

*Előadások, preventív jelleggel, drog-alkohol-dohányzás, életmód-táplálkozás tárgykörben, melynek célja az egészséges életmódra nevelés, életminőség javítása. Vérnyomás, vércukorszint mérés, testsúly, testmagasság mérése.*

*-06.: Országos Polgárőr Nap*

*A helyi polgárőr egyesület vezetésével sportnap, játékos vetélkedők, akadályversenyek. Toborozás és beiratkozási lehetőség a nap folyamán a lakosság részére.*

*-20.: V4-ek tornája*

***AUGUSZTUS***

*-20.: Szent István ünnepe/Az új kenyér ünnepe*

*Kenyér megáldása a református templomban ünnepi Istentisztelet során.*

***SZEPTEMBER***

*-08.: Pap Gábor emléknap*

*Emlékműsor a helyi közösségek, civil szervezetek közreműködésével a Pap Gábor emlékszobában és a református templomban ünnepi Istentisztelet keretén belül.*

*-21: IV. Vilonyai Parasztolimpia és Főzőverseny (elmaradt)*

*Helyi, meghívott vendégek fellépése, közösségi programok a Séd Parkban.*

*-22.: Autómentes nap*

*Vetélkedő délután (09.23)*

*-30.: Közmeghallgatás*

***OKTÓBER***

*-01.: Idősek Világnapja*

*Idősek köszöntése a közösségi színtérben a helyi közösségek bevonásával. (10.06. vasárnap)*

*-06.: Az aradi vértanúk emléknapja*

*Kvíz online*

*-19.: Társadalmi Nap és „Újszülöttek Fája” elültetése*

*Séd Parkban önkéntes társadalmi munka keretén belül a park rendezése, takarítása, majd faültetés az újszülöttek részére.*

*~~-~~23.: Az 1956-os forradalom ünnepe*

*Ünnepi műsor lebonyolítása a közösségi színtér színpadán és koszorúzás a hősi emlékműnél.*

*-26.: Őszi társadalmi munka*

*- 27.: Halloween-i séta*

*Halloweeni csokit vagy csalunk séta a település utcáin.*

*-31.: Reformáció napja*

***NOVEMBER***

*-05.: Baleseti helyszínelő előadása*

*-06.: Ovádi Péter Országgyűlési képviselő fogadóórája*

*-11.: Márton nap*

*-23.: Erzsébet-Katalin napi bál*

*-26.: Adventi kalendárium szervezése a településen élők körében*

*-27.: Véradók napja*

***DECEMBER***

*-01.: Advent kezdete*

*-03.: Kézműves Játszóház I. (KSZR program)*

*Kézműves Játszóház II. (KSZR program)*

*-06.: Mikulás*

*-21.: Falukarácsony*

*Kelt: Vilonya, 2025. január 9.*

***Tisztelt Képviselő-testület!***

*Kérem a 2024. évi beszámolóm szíves elfogadását.*

*Köszönettel:*

*Fülöp-Erdős Alexandra*

*közművelődési munkatárs*